**DECIZIA ETAPEI DE ÎNCADRARE**

**DRAFT**

Ca urmare a solicitării depusă de **RADU VASILE**,cu domiciliul în com. Somova, sat Somova, jud Tulcea, înregistrată la APM Tulcea cu nr. ARBDD Tulcea cu nr. 22427/30.10.2023, a delegării de competență R/DGEICPSC/38017/ 21.11.2023 înregistrată la APM Tulcea cu nr. 14809/22.11.2023, și a depunerii memoriului de prezentare refăcut, înregistrat la APM Tulcea cu nr. 15865/18.12.2023, în baza:

-**Legii nr. 292/2018** privind evaluarea impactului anumitor proiecte publice și private asupra mediului**,**

- **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobata cu modificările și completările prin Legea nr.49/2011, cu modificările și completările ulterioare,

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei de Analiză Tehnică din data de 23.01.2024 că proiectul ”**CONSTRUIRE SPAȚII DE CAZARE”,** propus a se amplasa în com. Somova, sat Somova str. Galațiului, nr. 2D, jud. Tulcea, teren identificat prin: F12 INTRAVILAN- T16, N269- nr. cad. 32983, conform certificatului de urbanism nr. 81/7975 din 23.08.2023 emis de U.A.T. SOMOVA, **nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, la punctul 10 lit. b) proiecte de dezvoltare urbană, inclusiv construcția centrelor comerciale și a parcărilor auto publice*;*

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice şi private asupra mediului, nu sunt de natură a genera un impact semnificativ asupra mediului.

c) proiectul propus intră sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei salbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:

* în zona proiectului nu s-au identificat ANPIC intersectate de proiect;
* în zona de influenţă a proiectului s-au identificat ANPIC respectiv ROSPA0031 Delta Dunarii și Complexul Razim Sinoe și ROSCI0065 Delta Dunarii;
* în zonă, s-au identificat ANPIC în cadrul cărora sunt specii protejate cu mobilitate ridicată ce pot ajunge în zona proiectului, respectiv: ROSPA0031 Delta Dunarii și Complexul Razim Sinoe și ROSCI 0065 Delta Dunării;
* în această etapă nu se poate identifica dacă există ANPIC a căror conectivitate sau continuitate ecologică poate fi afectată de implementarea proiectului;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.;

d) proiectul propus nu intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**1. Caracteristicele proiectului**

**a). Dimensiunea și concepția întregului proiect:**

Prin proiect se propune construirea a două unități de cazare, cu regim de înălțime P+1E, pe un teren cu o suprafata de 19,077.00 mp, situat în intravilanul comunei Somova, jud. Tulcea.

Construțiile vor avea forma dreptunghiulara, structură din beton armat și învelitoare din țiglă ceramică în două ape.

**Corpul 1 de cladire** cuprinde la parter zona de zi, bucataria, grupul sanitar, receptia si casa scarii. La etaj sunt propuse 2 camere de cazare cu baie proprie, hol, casa scarii si o camera in care sunt depozitate lenjeriile si prosoapele curate. In hol va fi amplasat un dulap in care vor fi depozitate produsele pentru curatatea si igienizarea corpului de cladire numarul 1.

**In corpul 2 de cladire** sunt propuse 2 camere de cazare cu baie proprie, hol, casa scarii si o camera. În hol va fi amplasat un dulap în care vor fi depozitate produsele pentru curățatea și igienizarea corpului de clădire numarul 2. La etaj sunt propuse 2 camere de cazare cu baie proprie, hol, casa scării și o camera în care sunt depozitate lenjeriile și prosoapele curate.

Cele 2 clădiri vor avea 6 camere de cazare ce pot asigura cazarea pentru 12 persoane.

Fiecare camera va avea access la propriul balcon, atat camerele de la etaj cât și cele de la parter.

La finalizarea lucrărilor, pe amplasament vor fi amenajate alei și spații verzi.

**INDICATORI URBANISTICI PROPUȘI :**

SUPRAFATA TEREN= 19,077.00 MP

**Corp 1**

Suprafață construită propusă corp 1 = 74.55 mp

Suprafață construită desfășurată corp 1= 149.10 mp

**Corp 2**

Suprafață construită corp 2 = 74.55 mp

Suprafață construită desfășurată corp 2= 149.10 mp

Suprafață utilă totală =234.10 mp

Suprafață locuibilă totală =76.50 mp

Suprafață alei betonate=68.00 mp

Suprafață spațiu verde=546.00 mp

**POT PROPUS =0.78**

**CUT PROPUS =0.02**

***Organizarea de șantier:***

Organizarea de șantier va fi amplasată pe amplasamentul proiectulului.

*Lucrările necesare organizării de șantier constau în:*

*- identificarea și amenajarea suprafeței destinate organizării de șantier;*

*- identificarea și amenajarea căilor de acces;*

*- asigurarea utilităților:*

*- amenajarea spațiilor necesare desfășurării activității specifice organizării de șantier*

*(ex. spații de locuit, spații de birouri, vestiare, bucătărie, sala de mese, containere pentru depozitarea deșeurilor, depozite combustibil, zona parcare utilaje, punct PSI, grup sanitar, etc.).*

*Deșeurile menajere rezultate din organizarea de șantier vor fi depozitate în pubele ecologice, amplasate pe suprafețe betonate.*

*b) cumularea cu alte proiecte existente și /sau aprobate*: nu este cazul

*c*) *utilizarea resurselor naturale, în special a solului, a terenurilor, a apei și a biodiversității*: pentru relizarea proiectului se va folosi apă, piatră, nisip.

*d) cantitatea și tipurile de deșeuri generate/gestionate:*

Deșeurile rezultate în perioada de construire vor fi din categoria deseurilor menajere provenite de la personalul executant și a celor rezultate din realizarea constructiei, acestea vor fi colectate selectiv și vor fi predate unitaților autorizate.

*e)poluarea și alte efecte negative -* în perioda de execuție a lucrărilor, emisiile ce vor rezulta sunt din surse mobile (mijloacele de transport utilizate pentru transportul materialelor). Nivelul de zgomot nu va depasi nivelul prevazut in SR10009/2017 - Acustica;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* - riscul de accident sau dezastre cauzate de schimbarile climatice, este minor.

g) *riscurile pentru sănătatea umană – de exemplu, din cauza contaminării apei sau a poluării atmosferice* – conform punctului de vedere emis de DSP Tulcea, pentru acest proiect titularul deține aviz DSP.

**2) Amplasarea proiectului**

a) *Utilizarea actuală și aprobată a terenurilor*: amplasamentul este com. Somova, sat Somova str. Galațiului, nr. 2D, jud. Tulcea, teren identificat prin: F12 INTRAVILAN- T16, N269- nr. cad. 32983, conform certificatului de urbanism nr. 81/7975 din 23.08.2023 emis de U.A.T. SOMOVA și are ca folosință actuală: neproductiv .

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – nu este cazul.

c) *capacitatea de absorbție a mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, internațional – amplasamentul proiectului este situat la limita ROSPA0031 Delta Dunării și Complexul Razim Sinoe, a ROSCI0065 Delta Dunării și se află parțial (cca. 2,3% in perimetrul RBDD);

-zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – amplasamentul proiectului este situat la limita ROSPA0031 Delta Dunării și Complexul Razim SinoE și ROSCI0065 Delta Dunării;

-zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populaţiei – nu este cazul;

- peisaje şi situri importante din punct de vedere istoric, cultural sau arheologic – conform punctului de vedere emis de DIRECȚIA JUDEȚEANĂ PENTRU CULTURĂ TULCEA nr. 05/03.01.2024 înregistrat la APM Tulcea cu nr. 20/03.01.2024, pentru acest proiect este necesar Avizul DJC Tulcea.

**3) Tipurile şi caracteristicile impactului potenţial**

- *importanţa şi extinderea spaţială a impactului* - de exemplu, zona geografică şi dimensiunea populaţiei care poate fi afectată – impact minor.

- *natura impactului* – proiectul se va executa pe un teren cu destinație agricolă și se vor efectua lucrări de întreținere a productivității solului. În perioada de exploatare nu exista impact negative asupra solului și subsolului.

Implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural. Impactul asupra faunei, florei, calității aerului, climei, bunurilor materiale va fi temporar, nesemnificativ.

- *natura transfrontalierǎ a impactului*: nu este cazul.

- *intensitatea și complexitatea impactului*: impactul determinat de lucrări nu este de natura să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- *probabilitatea impactului*: impactul va fi temporar, de scurtă durată si nesemnificativ,.

- *debutul, durata, frecvența și reversabilitatea preconizate ale impactului* – implementarea proiectului va avea un impact pozitiv asupra zonei.

- *cumularea impactului cu impactul altor proiecte existente și/sau aprobate* – nu este cazul.

- *posibilitatea de reducere efectivă a impactului*: se vor lua toate măsurile, în timpul execuției, pentru prevenirea poluărilor accidentale; în cazul unor poluări accidentale se va anunța autoritatea de mediu și se vor lua măsuri de decontaminare (poluări accidentale ce pot apare: scurgeri de combustibil sau ulei ce vor fi îndepartate folosind materiale absorbante și/sau decopertare sol); în perioada execuției lucrărilor, muncitorii vor fi instruiți privind normele de protecția mediului, pentru prevenirea evacuărilor accidentale de poluanți în mediu.

**II.** **Motivele pe baza cărora s-a stabilit neefectuarea evaluării adecvate**:

Proiectul propus, se va implementa pe teren situat în com. Somova, sat Somova str. Galațiului, nr. 2D, jud. Tulcea, teren aflat la limita ROSPA 0031Delta Dunarii si Complexul Razim-Sinoe și ROSCI 0065 Delta Dunarii.

**Motivele pentru care este sau nu necesară continuarea procedurii cu trecerea la etapa studiului de evaluare adecvată sunt prezentate mai jos:**

*1) pierdere directă prin reducerea suprafeței acoperite de habitat ca urmare a distrugerii sale fizice:*

Implementarea proiectului nu conduce la pierderi de suprafețe acoperite de habitate, deoarece acesta nu se implementează pe terenuri cu habitate de interes comunitar*.*

*2) pierderea habitatului de reproducere, hrănire, odihnă ale speciilor:*

Implementarea proiectului nu conduce la pierderi de suprafețe de habitate de reproducere, hrănire și/sau odihnă ale speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

*3) alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):*

Implementarea proiectului nu conduce, la alterare/degradare prin deteriorarea calității vreunui tip de habitat de interes comunitar.

*4) alterare/degradare prin deteriorarea habitatelor de reproducere, hrănire, odihnă a speciilor:*

Implementarea proiectului nu conduce la alterare/degradare prin deteriorarea habitatelor de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona de influență a proiectului.

*5) perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor*

Implementarea proiectului nu conduce la perturbari ale speciilor de interes comunitar evaluate ca fiind prezente sau potențial prezente în zona de influență a proiectului. Implementarea proiectului nu poate induce strămutări ale exemplarelor speciilor și/sau modificări comportamentale ale acestor specii.

*6) fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:*

Implementarea proiectului nu conduce la fragmentarea populației vreunei specii de interes comunitar. Nu vor fi create bariere fizice sau comportamentale.

*7) reducerea efectivelor populaţionale ca urmare a mortalităţii directe generată de PP sau ca urmare a celorlalte forme de impact:*

Implementarea proiectului nu conduce la reduceri de efective populaționale ale vreunei specii de interes comunitar prezente în ariile protejate aflate în zona de influiență a proiectului.

*8) alte impacturi indirecte prin modificarea indirectă a calității mediului:*

Nu au fost identificate impacturi indirecte care să conducă la modificarea calității mediului.

*9) incertitudinile identificate:* Nu au fost identificate incertitudini.

**Titularul, a obținut avizul nr. emis de ADMINISTRAȚIA REZERVAȚIEI BIOSFEREI DELTA DUNĂRII, cu următoarele condiții:**

**III.** **Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere al S.G.A Tulcea nr. 9492/PC/10.01.2024 înregistrat la A.P.M Tulcea cu nr. 384/10.01.2024, proiectul nu necesită studiu de evaluare a impactului asupra corpurilor de apă și nu este necesar Aviz de gospodărire a apelor.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și prevederile proiectului de împădurire precum și legislația de mediu în vigoare;
2. se vor respecta măsurile prevăzute prin proiect în vederea diminuării impactului asupra factorilor de mediu;
3. întreţinerea şi repararea utilajelor care vor executa lucrări silvice se va realiza în ateliere mecanice specializate pentru a diminua riscurile de poluare a solurilor /apelor din păduri;
4. să ia toate măsurile de prevenire şi stingere a incendiilor, iar în caz de incendiu să intervină la stingerea incendiilor cu utilaje proprii şi personalul muncitor existent până la intervenţia altor autorităţi;
5. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎsurare a lucrǎrilor.
6. se interzice abandonarea, aruncarea, precum şi ascunderea deşeurilor;
7. se interzice eliminarea, deţinerea, păstrarea deşeurilor în afara spaţiilor autorizate în acest scop;
8. este interzisă incendierea oricărui tip de deşeu şi/sau substanţă sau obiect;
9. titularii pe numele cărora se va emite autorizația de construcție au obligația să gestioneze deșeurile din construcții astfel încât să atingă un nivel de pregătire pentru reutilizare, reciclare și alte operațiuni de valorificare materiala, inclusiv operațiuni de umplere, rambleiere care utilizeaza deșeuri pentru a înlocui alte materiale, de minimum 70% din masa cantităților de deșeuri nepericuloase provenite din activități de construcție, cu excepția materialelor geologice naturale definite la categoria 17 05 04 din anexa la Decizia Comisiei 2014/955/UE;
10. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de șantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574-87 – AER DIN ZONELE PROTEJATE. Condiții de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediata la A.P.M Tulcea și G.N.M – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. beneficiarul va respecta condi?iile impuse prin certificatul de urbanism nr. 81/7975 din 23.08.2023 emis de U.A.T. SOMOVA;
8. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**

**Prezenta decizie este valabilă pe toata perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vatamată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**Chim. Mirela Aurelia RAICU**

Șef Serviciu, Șef Serviciu,

Avize, Acorduri, Autorizații Calitatea Factorilor de Mediu

ing. Daniela STRĂINU ing. Elena MICU

A.A.A. ............/ 29 .01.2024